26aastane Meelis Marmor Jõgevamaalt kasvatab aastas 12 000 siga ja peab aberdiin-anguste karja. Omakasvatatud sea- ja veiseliha müüb ta  Kaavere Agro OÜ-le kuuluvates Põlt­samaa ja Mäe­küla kauplustes. "Tööd on tohutult, näiteks tootmishooneid pole veel suutnud korda teha, aga küll jõuab," kummutab Meelis Marmor müüdi, et kõik noored pagevad maalt linna. Jutt on tal lühike ja konkreetne, aga tegutsemishaare tohutu.